Pengeboman Arab Saudi 2016

Pada 4 Julai 2016, empat bom bunuh diri telah meletup di tiga lokasi di Arab Saudi. Salah satu daripadanya telah meletup dalam tempat letak kereta Masjid al-Nabawi, mengorbankan sekurang-kurangnya empat orang. Pengebom bunuh diri kedua dan ketiga telah menyasarkan sebuah masjid Syiah di Qatif, tetapi gagal mencederakan sesiapa pun melaikan diri mereka sendiri. Seorang militan keempat telah meletupkan dirinya setelah polis cuba menangkapnya berdekatan konsulat AS di Jeddah. Dua pegawai polis Arab Saudi telah tercedera.

Latar belakang
Serangan Arab Saudi ini merupakan cubaan keempat pembunuhan beramai-ramai orang awam oleh gabungan Daesh yang disyaki sejak kebelakangan ini, berikutan serangan 28 Jun di Istanbul, Turki, serangan 1 Julai di Dhaka, Bangladesh dan pengeboman 3 Julai Baghdad, Iraq.

Pada tahun 2015, Arab Saudi telah diserang oleh sebilangan penyerang didakwa oleh Negara Islam Iraq dan Syam. Serangan termasuk pengeboman masjid Qatif dan Dammam pada 22 dan 29 Mei 2015, 26 mangsa telah terkorban dan 106 lagi tercedera dan pengeboman masjid Abha 2015 pada 6 Ogos 2015, meragut nyawa 15 orang mangsa. Daesh masih belum mendakwa serangan ini.

Serangan

Menurut sebuah akhbar oleh Agensi Akhbar Saudi, agensi berita rasmi Arab Saudi, "Jurucakap keselamatan Kementerian Dalam Negeri berkata dalam satu kenyataan bahawa sebelum solat Maghrib di Madinah pada hari Isnin 29 Ramadan 1437 H, pengawal keselamatan telah mengesyaki seorang lelaki apabila dia menuju ke Masjid al-Nabawi melalui ruang kosong tanah yang digunakan sebagai ruang letak kereta bagi kereta pelawat. Apabila mereka memintasinya, dia meletupkandirinya dengan sebuah tali pinggang letupan, yang mengakibatkan dirinya meninggal dunia, syahid 4 pegawai keselamatan dan cedera 5 orang lagi pegawai keselamatan. Pada waktu petang pada hari yang sama di sebuah masjid berdekatan dengan pasar Mias di Qatif, sebuah pengeboman bunuh diri berlaku. Mayat tiga orang mangsa telah dijumpai dan kini dalam proses pengecaman diri. Agensi-agensi keselamatan masih menyiasat dua jenayah ini."

Pesalah laku
Tiada pihak mengaku bertanggungjawab namun Daesh yang paling disyaki.

Kementerian dalam negeri Arab Saudi mendakwa Abdullah Gulzar Khan telah menjalankan pengeboman berkenaan berdekatan Konsulat AS di Jeddah. Menurut kementerian berkenaan, Khan telah menetap di bandar Laut Merah di Jeddah selama 12 tahun sebagai seorang pemandu pendatang asing. Dia tinggal bersama-sama dengan keluarga dan ibu bapanya di Jeddah, kementerian itu maklumkan.

Reaksi
Negara
 - Presiden Indonesia Joko Widodo mengatakan keganasan tidak dapat dibenarkan dan menggesa masyarakat untuk tenang tetapi berwaspada.

  – Jurucakap Kementerian Luar Negeri Bahram Ghasemi menawarkan takziah kepada keluarga mangsa, berkata: "Acap kali dinyatakan oleh Republik Islam, keganasan dalam sebarang jua bentuk dan di sebarang tempat dunia dikutuk dan puncanya patut diberi perhatian dengan serius dan tegas oleh semua negara dengan semua sumbernya." Beliau menambah: "Keganasan tidak terkawal yang kita saksikan kini, terutamanya di Timur Tengah, telah menunjukkan peristiwa ini tidak mengetahui sebarang sempaadan atau kerakyatan dan tidak mempunyai penyelesaian tetapi mencipta sebuah kerjasama antarabangsa dan serantau menentangnya.

  - Menteri Hal Ehwal Media Mohammad Al-Momani menyuarakan kutukan keras Jordan terhadap keganasan dan serangan "penakut" berkenaan."
  – Kementerian Luar Negeri berkata serangan ketika bulan suci Islam Ramadan berdekatan dengan salah satu tempat tersuci Islam mengesahkan bahawa keganasan "tidak mengetahui sebarang agama atau kepercayaan atau sebarang makna kemanusiaan."

  - Perdana Menteri Pakistan Nawaz Sharif pada hari Selasa mengutuk serangan pengganas di Arab Saudi dan telah memanggil maklum balas antipengganas antarabangsa. Perdana Menteri Nawaz sharif berkata: "Kerajaan dan rakyat Pakistan amat terkejut dan berduka atas serangan pengganas di tanah suci dan berkongsi kesakitan dan duka saudara-saudara Arab Saudi sebagai tindak balas terhadap serangan itu.

  - Kementerian Luar Negeri telah mengutuk serangan di Arab Saudi sebagai "kesalahan jenayah" yang bertentangan dengan "semua nilai kemanusiaan, moral dan Islam."

  – Seorang pegawai Menteri Luar Negeri di UAE telah dipetik dalam agensi berita negeri WAM yang dikendalikan oleh negara mengatakan kestabilan Arab Saudi "merupakan tonggak utama kestabilan Emiriah Arab Bersatu dan semua rantau Teluk Arab."

Pertubuhan antarabangsa
  – Setiausaha agung Pertubuhan Kerjasama Islam 57 negara, yang beribu pejabat di Arab Saudi, berkata serangan ini merupakan sebuah cubaan untuk menyahstabilkan kerajaan ini. Iyad bin Amin Madani berkata keselamatan kerajaan ini merupakan asas keselamatan dan kestabilan di rantau dan dunia Islam."

Rujukan

Kategori:Pengeboman bunuh diri di Arab Saudi
Kategori:Keganasan di Arab Saudi
Kategori:Madinah